Judo en Jui Jitsuvereniging Avanti
Budoclub Beek en Donk
Plevierstraat 14 Mariahout Ardie is spelers se Speler van die Jaar | Netwerk24
09 Desember 2019 12:17
Ardie Savea / Foto: Getty Images
Die Nieu-Seeland Rugbyspelersvereniging het sy wenners vir die seisoen aangekondig. Spelers het gestem vir die benoemdes.
Savea is as spelers se internasionale manspeler van die jaar aangewys. Hy het sy All Black-spanmaats Beauden Barrett, Anton Lienert-Brown, Kieran Read en Codie Taylor om die louere uitgestof.
Savea, wat in nege toetse vir die All Blacks in 2019 gespeel het, is benoem as Wêreldrugby se speler van die jaar ná vanjaar se Wêreldbeker-toernooi, maar is deur die Springbok Pieter-Steph du Toit geklop.
Die All Black-losvoorspeler gaan weens ’n besering lank op die kantlyn wees, na sy aankondiging vroeër die maand dat hy ’n knieoperasie moet ondergaan. Hy gaan die grootste gedeelte van die Superrugby-seisoen by die Hurricanes misloop, berig die New Zealand Herald.
In die ander kategorieë is Charmaine McMenamin as die spelers se internasionale vrouespeler van die jaar aangewys.
Tone Ng Shiu is die sewes-manspeler van die jaar en Ruby Tui is die sewes-vrouespeler van die jaar.
Die Crusaders-vleuel Sevu Reece is aangewys as die spelers se Superrugbyspeler van die jaar en Bay of Plenty se Chase Tiatia is die Mitre 10-bekerspeler van die jaar.
Beauden Barrett, Lienert-Brown en Savea is almal benoem as die All Black se speler van die jaar, terwyl die Black Ferns se Kendra Cocksedge, Ayesha Leti-I’iga en McMenamin almal in die wedloop is om as die Black Ferns se speler van die jaar aangewys te word.
Meer oor: Ardie Savea | Toetsrugby | All Blacks | Wêreldbekerrugby